Momentul în care ruda unui pacient de la Matei Balș izbucnește în plâns la spital: "Vă rog să-mi spuneți dacă mai este aici".
Un incendiu a izbucnit în jurul orei 5:00 la Institutul Matei Balş din Bucureşti. 5 pacienţi au decedat şi alţi 120 au fost evacuaţi. Fără să primească nici o informație, rudele pacienților așteaptă în frig la spital.
Incendiul care a izbucnit vineri dimineaţă la Matei Balş a lăsat în urmă 5 victime, iar peste 100 de persoane internate la ATI în stare medie spre gravă au fost evacuate şi transportate spre alte spitale din Capitală.Imediat după tragedie, mai mulți apaținători s-au strâns în fața spitalului Matei Balș, alertate de știri, pentru a afla starea rudelor.Oamenii care au venit la poarta spitalului încearcă să sune la alte spitale pentru a afla dacă rudele lor au fost transferate la alte spitale sau dacă sunt printre cei cinci pacienți care au decedat.În timp ce autorităţile îşi desfăşoară ancheta, rudele pacienţilor stau afară în frig, în faţa spitalului şi aşteaptă informaţii cu disperare."Vă rog să-mi spuneți dacă mai este în acest spital. Atâta vreau să știu" a intrebat plângând o rudă.